FIGYELEM! A Maros-hídon a forgalmat NEM ÁLLÍTJÁK LE!
2019. június 10. hétfő, 13:59 | |
Június 12-től 2 SÁVON ZAJLIK A FORGALOM
Szerdától, 2019. június 12-én 7 órától a Maros-hídon zajló közúti forgalomban két sávon korlátozásokat vezetnek be, azaz az Egyesülés/Unirii lakónegyedtől a főtér felé tartó, jobboldali menetirányban. Az ok az úttest felújítási munkálatainak megkezdése: a felszín lemaratása, megerősítése (a vasazat beszerzése és felszerelése), a betonalap kiöntése, a vízszigetelő anyag alkalmazása, végül pedig lefektetik a három aszfaltréteget.
A munkálatok által nem érintett részen, menetirányonként egy-egy sávon zajlik a forgalom, előjelző- és jelzőtáblákat szerelnek fel, a helyi rendőrség és a marosvásárhelyi rendőrség egységei pedig a helyszínen tartózkodnak a gépkocsiforgalom akadálymentesítése és biztonsága érdekében.
A gépkocsivezetőket (akik 3,5 tonnánál súlyosabb járművel közlekednek) arra kérik, válasszanak kerülő útvonalakat, hogy megkönnyítsék a személygépkocsik, a helyi közlekedés és a tömegközlekedés áthaladását a Maros-híd környékén.
Marosvásárhely Polgármesteri Hivatala arra kéri a közúti közlekedés összes résztvevőjét, hogy tartsa be a kihelyezett jelzőtáblákat. A forgalom 2019. szeptember 9. körül áll vissza a megszokott rendre.